dh-unibe/image-text_koenigsfelden-charters-post-1500 huggingface dataset:
Wir, Fridreich, von gots gnaden Roͤmischer kùnig, ✳ zu allentzeiten merer des reichs,
hertzog ze Osterreich, ze Steir, ✳ ze Kernden ✳ und ze Krayn, ✳ herre auf der Windischen March und zu Portenaw, ✳ grave
zu Habsburg, ze Tirol, ✳ zu Phirt ✳ und zu Kyburg, ✳ marggrave zu Burgow ✳ und lanntgrave im Ellsass ꝫcꝭ, bekenn̄
und tun kunt offenbar mit disem brief ✳ allen den, die in sehent oder horent lesen, ✳ daz wir ✳ der ersamen, geistlichen,
der abbtissin und dem convent des closters zu Kunigsvelden ✳ und iren nachkomen ✳ die besunder gnad ✳ getan und
in gegùnnet haben, ✳ tun und gùnnen in von Ròmischer kuniglicher macht ✳ in krafft dits briefs, ✳ daz ir amptlùte
und richter, ✳ die sy jetz haben oder in kùnftigen tzeiten machn̄ und setzen werden, ✳ hinfùr ewiklich in iren und des obgenanten closters Kùnigsvelden gerichten offen verschriben àchter ✳ auf ire recht enthalten mùgen, also daz in das
kainen schaden von nyemand bringen sol. ✳ und wenn die klager recht von in vordern und begern, sullen sy in
irs rechtens gen in gùnnen, ✳ ergeen und widerfaren lassen ✳ ungeverlich. ✳ davon gebieten wir allen lantvogten,
vogten, lanntrichtern, richtern, urteilsprechern, amptlùten ✳ und sunst allen andern unsern und des reichs undertann und getrewn, ✳ in was wirden, eren oder stannde die sein, ✳ ernstlich mit disem brief, ✳ daz sy die vorgenanten abttissin und convent ✳ und ire nachkomen ✳ und das gotshauss Kùnigsveld an solichen unsern gnaden und freiheiten
nicht hindern oder irren, sunder sy der gerùlichen gebrauchen lassen, ✳ als lieb in und ainem jeglichen sey, unsere
und des reichs swère ungnad zuvermeiden. ✳ mit urkundt dits briefs, versigelt mit unsˀr kuniglichen majestat anhanngunden insigel, ✳ geben zu Veltkirch, nach Krists gebùrde tausent vierhundert und im zweyundviertzigistn̄
jare, an suntag nach sant Andres tag, ✳ unsers reichs im dritten jare. ✳
ad mandatum domini regis ✳ d ✳
Silvestre epō Kyemen̄ referen̄
das wir offen aͤchter enthallten mogen zuͦ irem rechten
zuͦ Kùngsfeld₎
fryheytt vòm kùng Friderich
Nͦ✳ 41 ✳
1442
Kùnigsfelden
Königsf. 620
Staatsarchiv
AARGAU
Rta
Iacobus Widerl ✳
K
A ✳ 37 ✳
lxxvij